Baby (sang)

«Baby» er en dansepop/R&B-låt med den kanadiske sangeren Justin Bieber featuring rapperen Ludacris. Sangen ble Justin Biebers store verdensgjennombrudd.

Komposisjon og utgivelse
Sangen er originalt arrangert i Ess-dur og er en dansepop-låt med referanser til ung kjærlighet som blir satt på prøve for første gang.
«Baby» er utgitt av Island Records og var med på Justin Biebers album My World 2.0.
Listeplasseringer
Sangen har vært på musikktopplistene i flere nasjoner. Sangen debuterte på 5.-plass på den amerikanske Billboard Hot 100 og nådde en 3.-plass i Norge på VG-lista.Justin Biebers plasseringer på VG-lista, besøkt 27. november 2011 Sangen har vært nominert til flere priser. 

Musikkvideo
Den norske regissøren Reinert «Ray Kay» Olsen hadde regi på musikkvideoen til låten.Video: Justin Bieber - Baby ft. Ludacris, YouTube, besøkt 27. november 2011 Innspillingen av videoen var i slutten av januar 2010 og ble filmet i Universal CityWalk i Universal Studios i Los Angeles. Både Ludacris som er med i videoen og MTV uttalte at videoen så ut som en moderne versjon av Michael Jacksons «The way you make me feel».Justin Bieber Happy To Leave The Rapping To Ludacris , MTV, 3. februar 2010

Det er sangeren/skuespilleren Jasmine Villegas som spiller jenta Bieber er forelsket i.

Billboard publiserte videoen med følgende kommentar: «Those new dance moves he's showing off can only mean one thing: all over the world, tweens' heartsare melting right now.»[Videos of the Week: Vampire Weekend Recruits Lil Jon, Justin Bieber's No 'Baby,' 'Glee' Loves Madonna , Billboard, 19. februar 2012, Monica Herrera

Musikkvideoen nådde i juli 2010 rekorden som verdens mest sette YouTube-video, uavhengig av kategori, og det var den frem til 24. november 2012, da rekorden ble slått av PSYs «Gangnam Style». Per mars 2012 har videoen over 718 millioner visninger. Samtidig har ingen andre videoer på nettstedet hatt like mange «dislikes», altså negative vurderinger av nettstedets brukere.

Referanser

Kategori:Sanger fra 2010
Kategori:Justin Bieber-sanger
Kategori:Popsanger fra 2010-årene
Kategori:Dansepop-sanger
Kategori:Kontemporære R&B-sanger